Palokasta Laajavuoren kautta keskustaan ja Kaakkolammelle liikennöitävä linja 25 on vaikeuksissa toistuvien myöhästymisten kanssa. Syynä ovat Palokanorren jatkuvasti pahenevat ruuhkat.

Pahimmillaan 25 ajaa linja ajaa Palokan terveysasemalta Palokankeskukselle puoli tuntia. Tämä tarkoittaa, että linja on Palokankeskuksen pysäkillä, kun sen pitäisi olla jo keskustassa.

Yhden linjan myöhästely voi kuulostaa pieneltä ongelmalta, mutta sitä se ei ole, sillä linjalla tehdään noin miljoona matkaa viuodessa.

Ongelmaan on etsitty ratkaisuja, mutta riittävän hyviä sellaisia ei ole löytynyt. Jyväskylä hakeekin nyt ratkaisua matkustajilta. Hyvää ja toimivaa ratkaisua ensimmäisenä ehdottaneelle luvataan puolen vuoden kausilippu Jyväskylän busseihin.

Ehdotuksia kerätään tällä hetkellä Jyväskylän joukkoliikenteen Facebook (siirryt toiseen palveluun) -sivulla, ja keskustelu on lähtenyt käyntiin vilkkaana.